b'\n_START_ARTICLE_\nSveu\xc4\x8dili\xc5\xa1te u Edinburghu\n_START_PARAGRAPH_\nSveu\xc4\x8dili\xc5\xa1te u Edinburghu osnovano je 1583. godine .  Javno je sveu\xc4\x8dili\xc5\xa1te koje se nalazi u starom dijelu glavnog grada \xc5\xa0kotske, Edinburgh koji se nalazi na popisu svjetske materijalne ba\xc5\xa1tine UNESCO-a. Svake godine na adresu sveu\xc4\x8dili\xc5\xa1ta u prosjeku stigne oko 47.000 aplikacija potencijalnih studenata \xc5\xa1to ga \xc4\x8dini tre\xc4\x87im najpopularnijim sveu\xc4\x8dili\xc5\xa1tem u Ujedinjenom Kraljevstvu prema broju zaprimljenih aplikacija. Sveu\xc4\x8dili\xc5\xa1te je \xc4\x8detvrto najstarije osnovano u \xc5\xa0kotskoj i \xc5\xa1esto na podru\xc4\x8dju cijeloga Ujedinjenog Kraljevstva, a smatra se i jednim od najpresti\xc5\xbenijih sveu\xc4\x8dili\xc5\xa1ta na cijelome svijetu. Tako je 2011. sveu\xc4\x8dili\xc5\xa1te progla\xc5\xa1eno kao najbolje u \xc5\xa0kotskoj, i 6./7. u Europi prema QS and Times Higher Education Ranking te kao 36 na svijetu za 2011. i 2012. akademsku godinu. Neki od najistaknutijih biv\xc5\xa1ih studenata toga sveu\xc4\x8dili\xc5\xa1ta su biolog Charles Darwin, fizi\xc4\x8dar James Clerk Maxwell, filozof David Hume, filozof i fizi\xc4\x8dar Adam Ferguson, matemati\xc4\x8dar Thomas Bayes, politi\xc4\x8dar Gordon Brown, sudac Baron Hope of Craighead, kirurg i pionir u razvoju sterilizacije Joseph Lister, znanstvenik Alexander Graham Bell i mnogi drugi. Sveu\xc4\x8dili\xc5\xa1te je izravno povezano i sa devetoricom primaoca Nobelove nagrade.'